b'\n_START_ARTICLE_\nVirofagas\n_START_PARAGRAPH_\nVirofagas\xc2\xa0\xe2\x80\x93 dvigrand\xc4\x97s DNR virusas, savyb\xc4\x97mis pana\xc5\xa1us \xc4\xaf satelitinius virusus. Virofagai, kaip ir satelitiniai virusai, inhibuoja arba sutrikdo \xc5\xa1eiminink\xc4\x85 koinfekuojan\xc4\x8di\xc5\xb3 pagalbini\xc5\xb3 virus\xc5\xb3 reprodukcij\xc4\x85. Kitaip nei satelitini\xc5\xb3 virus\xc5\xb3 DNR, virofag\xc5\xb3 DNR koduoja replikacijos baltymus. Laikoma, kad transkripcijai virofagai naudoja pagalbini\xc5\xb3 virus\xc5\xb3 baltymus. Virofagai, kaip ir kai kurie satelitiniai virusai, paprastai kelia gr\xc4\x97sm\xc4\x99 pagalbini\xc5\xb3 virus\xc5\xb3 reprodukcijai (i\xc5\xa1imtis\xc2\xa0\xe2\x80\x93 Zamilon virofagas).'